ভোটপ্রচারে মা’কে নিয়ে কটুক্তি! কংগ্রেস ও RJD-কে নিশানা মোদির

ওয়েব ডেস্ক: কংগ্রেস (Congress) ও আরজেডি-র (RJD) দ্বারভাঙার সভায় নরেন্দ্র মোদির মা’কে (Narendra Modi’s Mother) নিয়ে কটুক্তি। এবার সেই বিষয়ে ক্ষোভ প্রকাশ করলেন প্রধানমন্ত্রী (Prime Minister)। ‘শুধু আমার মাকেই অপমান নয় দেশের মাকে অপমান করেছে’। ‘বিহারে (Bihar) ক’দিন আগে যা ঘটেছে তা আমি কল্পনাও করতে পারছি না’। কংগ্রেস এবং আরজেডি-কে নিশানা করে ক্ষোভ প্রকাশ প্রধানমন্ত্রীর।

দ্বারভাঙার সভায় মাকে নিয়ে কটুক্তির বিষয়ে বিষয়ে ক্ষোভ প্রকাশ করলেন প্রধানমন্ত্রী। তিনি বলেন, “শুধু আমার মাকেই অপমান নয় দেশের মাকে অপমান করেছে”। কংগ্রেস এবং আরজেডি-কে নিশানা করে ক্ষোভ প্রকাশ করেন মোদি। তাঁর দাবি, “ভোটপ্রচারে আমার মৃত মাকেও অপমান!”

আরও পড়ুন: উপরাষ্ট্রপতি ভোটে কি হারার আশঙ্কা করছেন মোদি-শাহ অ্যান্ড কোম্পানি?

চীন থেকে ফিরেই এই বিষয়ে ক্ষোভ প্রকাশ করলেন মোদি। রাহুল গান্ধী ও তেজস্বী যাদবকে নিশানা করলেন প্রধানমন্ত্রী। প্রশ্ন করলেন, রাজনীতিতে যুক্ত না থাকলেও কেন তাঁর মা’কে টেনে আনলেন কংগ্রেস সাংসদ ও হাত শিবিরের লেজুড় আরজেডি নেতা? বিষয়টিকে দেশজুড়ে নারীদের প্রতি অপমান হিসেবে বর্ণনা করে প্রধানমন্ত্রী মোদি বলেন, রাজনৈতিক মঞ্চ থেকে তাঁর মৃত মায়ের এভাবে অপমান “অকল্পনীয়”।

মঙ্গলবার বিহারে সমবায় সমিতির ভার্চুয়াল উদ্বোধনে ২০ লক্ষ মহিলার সামনে ভাষণ দেন প্রধানমন্ত্রী। সেখানেই কংগ্রেস, আরজেডি-সহ বিহারের বিরোধীপক্ষকে তোপ দাগেন প্রধানমন্ত্রী নরেন্দ্র মোদি।