নিউজিল্যান্ডের প্রধানমন্ত্রী পাঁচ দিনের ভারত সফরে

ওয়েব ডেস্ক: সদ্য দুবাইয়ে চ্যাম্পিয়নস ট্রফির (ICC Champions Trophy) ফাইনালে মুখোমুখি হয়েছিল দুই দেশ। ভারতের (India) কাছে খেতাব জয়ের স্বপ্নভঙ্গ হয়েছে নিউজিল্যান্ডের (New Zealand)। তবে ভারত থেকে বিনিয়োগের আশা নিয়ে নিউজিল্যান্ডের প্রধানমন্ত্রী এলেন দিল্লিতে। নিউজিল্যান্ডের প্রধানমন্ত্রী ক্রিস্টোফার লাক্সন (Christopher Luxon) পাঁচ দিনের ভারত সফরে। সোমবার প্রধানমন্ত্রী নরেন্দ্র মোদির সঙ্গে তাঁর বৈঠক হবে। দুই দেশের মধ্যে দ্বিপাক্ষিক চুক্তি হবে। ২০ মার্চ পর্যন্ত তিনি ভারত সফরে থাকবেন। বড় সংখ্যার প্রতিনিধি দল নিয়ে তাঁর এই সফর। রবিবার দিল্লি এয়ারপোর্টে কেন্দ্রীয় মন্ত্রী এসপি সিং বাঘেল তাঁদের অভ্যর্থনা জানান। এই প্রতিনিধি দলে নিউজিল্যান্ডের মন্ত্রী, শিল্পপতিরাও রয়েছেন। নিউজিল্যান্ডের প্রধানমন্ত্রীর মুম্বই সফরেরও কর্মসূচি রয়েছে।

নিউজিল্যান্ডের প্রধানমন্ত্রী বলেন, ভারতের সঙ্গে বাণিজ্যিক অংশীদারিত্ব অনেক গুণ বাড়াতে চলেছি। ভারত গুরুত্বপূর্ণ শক্তি। ইন্দো প্যাসিফিকি রিজিয়নে শান্তি বজায় রাখা ও উন্নয়নে কী করতে পারি সেই বিষয়ে প্রধানমন্ত্রী মোদির সঙ্গে আলোচনা করব। নিউজিল্যান্ডকে বিনিয়োগের গন্তব্য হিসেবে তুলে ধরা হবে।